Alegzandra/wili-2018-roplus huggingface dataset:
Klak a hinschument fi hindikiet, kip, ah kwaadiniet taim. Di wod klak diraiv oltimetli (vaya Doch, Nadan French, ah Midiival Latn) frah di Keltik wod clagan ah clocca miinin "bel". Sailant inschument misn soch a chraikin mikianizim chadishnal nuo az taimpiis. Ina jinaral yuusij tide "klak" refa tu heni divais fi meja ah displie di taim. Wach ah ada taimpiis we smadi kiah kyaa pah deh poersn muotaim distingguish frah klak.

Jainizim (Jainism) a wan a di huolis rilijan fi harijiniet ina hIndia. Di Jaindem biliib se hebri suol divain ah ab di potenshal fi hachiib hinlaitnment, ar Moksha. hEni suol we manij fi kangka fii wuona hintoernal henimidem ah hachiib di stietos a supriim egzistans deh kaal jina (kangkara, vikta). Jainizim kansida az di ruod fi fala fi hachiib dat stietos de. Jainizim azwel sohtaim kaal Jain Daama (जैन धर्म) ar Shraman Daama, ar di rilijan fi "Nirgantha" ar di rilijan fi "Vratyas" ina di ienshent texdem.

Ieti, ofishali di Ripoblik a Ieti, a wah Afro-French Kryuol ah French-taakin Kiaribiyan konchri. Wid di Daminikan Ripoblik, iakiupai di ailan a Ispanyuola, ina di Grieta Antiliiz Aakipelago. Ayiti ("Ai-op lan") a weh di hindijinos Taino niem fi di ailan. Di ayis paint ina di konchri a Pik la Sele, 2,680 miita ai (8,793 fut). Di tuotal ieria a Ieti a 27,750 skwier kilamita (10,714 sk ml) ah di kiapital niem Puot-o-Prins.

Waata Baptizam a di sakrament fi di rimishan a sin ahn fi rijinarieshan. Di baptizam mos tek plies ina nachral libn waata, laka riba, sii, ar pring. Di Baptis, uu get baptizam a waata ahn di Uoli Pirit aredi, kandok di baptizam ina di niem a di Laad Jiizas Krais. Ahn di smadi a risiiv di baptizam mosi fuli donk ina waata wid ed bou ahn fies dong.

Pan di neda an, di egzak aada a di kemikal iven tdem we liid tu di fos nyuukliik asid stil a wahn mischri. Nof difrent aipatisis bout orli laif mek op aredi; di muos kaman wan dem a di aiyan-solfa worl tiyori (metabolizm widout jinetiks) ahn di RNA worl aipatisis (RNA laif faam)

Di sayans a kola sohtaim kaal kruomatix, kolarimechri, ar simpl kola sayans. It ingkluud di posepshan a kola bai di yuuman yai ah brien, di arijin a kola ina matiirial, kola tiori ina aat, ah di fizix a ilekchromagnetik redieshan ina di visibl rienj (dat a wa wi kamanli refa tu simpl az lait).

Cubo de la Solana a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 223 inabitant.
Jiizas a Nazaret, binuon az Jiizas Krais, a di senchral figa a Kristianiti, an ina muos dinaminieshan nuon az di son a Gad an az Gad rezarek. Kristiyan luk pan im tu az di Mesaiya we di Uol Testiment taak bout; Judaizm rijek disya kliem ya. Izlam kansida Jiizas wan prafit, an nof ada rilijan rispek im ina som wie. Di mien suos a infamieshan bout Jiizas laif an tiichin dem a di fuo kananikal gaspl tu di istarikal Jiizas. Nof skala ina di fiil a ischri an biblical stodi biliiv se som paat a di Nyuu Testiment yuusful fi riikanschok im laif. Dem agrii se im a when wan Juu uu piipl nuo az wan tiicha an wan iila. Dem aksep tu se im when baptaiz bai John di Baptis, an get kruusifai ina Jeruusalem pan di aada dem a di Ruoman Priifek a Judiya, Pontius Pilate, pan di chaaj a sedishan gens di Ruoman empaiya. Ada fram demya kankluujan, baibl stodi stil no sekl pan di kronalaji, di senchral mesij a im tiichin dem, im suoshal klaas, kolchral envaironment, an im rilijos orientieshan. Kristiyan muosli biliiv se Jiizas a di “Son a Gad” (jenarali se im a Gad di son, di sekan smadi ina di chriniti), uu kom fi gi salvieshan wid Gad chuu im det fi di sin a evribadi. Ada kristiyan biliif inkluud di vorjin bort a Jiizas, di pofaamans a mirakl, im raiz op ina evn, an wan fyuucha sekan komin. Alduo di dakchrin a di chriniti waidsped ina kristiyaniti wan mainariti stil no biliiv ina i. Ina Izlam, Jiizas stil kansida az wan a Gad impuotant prafit dem, di kyariya a skripcha, an smadi uu wok mirakl. Dem kaal Jiizas di mesaiya tu, bot Izlam no tiich se im when divain. Izlam tiich se im gaa evn badili, raada dan di chradishanal kristiyan biliif ina did et an rezarekshan a Jiizas.

Ina prii-Kolombian Mexiko, wuoliip a indijinos kolcha eh-de bout (Olmek, Toltek, Tiotihuakan, Maya, ah Aztek). Ina 1521 Spien tek di lan we Mexiko de tide, an eh-kaali Nyuu Spien, bot Mexiko gien indipendans ina 1821. Afta Mexiko indipendans uoliip a ikanamik prablem ampa dem ah deh luuz uoliip a deh terichri tu.

Pichruoliom Kaaparieshan a Jumieka (Petroleum Corporation of Jamaica, PCJ) a wah pichruoliom kompni uon bai di gobament a Jumieka. Iweh extablish ina 1975 az Stiet Enaji Kaaparieshan anda di Minischri a Mainin ah Enaji ah chienj iniem ina 1979 bai di Pichruoliom Ak. Di PCJ ab di hexkluusiv rait fi expluor fi hail ina Jumieka.

Di Yunaitid Kindom a yuuniteri stiet we mekop a fuo konchri: Ingglan, Nadan Airilan, Skatlan, ah Wielz. Igoban bai wah paalimenchri sistim, ah di siit a gobament de ina Landan, bot deh ab chrii ada nashinal adminischrieshan ina Belfaas, Kaadif, ah Edinboerg. Di Yunaitid Kindom a kanstityuushanal manaaki, wid Kwiin Ilizibet II az di ed a stiet. Di nieshan ab fuotiin uobasii terichri, we lefbak ina 1992 frah di British Empaya, we weh kanchuol aalmuos kwaata a di lan soerfis a di wol, - di bigis empaya ina ischri. British influens kiah fain ina di languij, kolcha, ah liigal sistim a nof a di faama kalani. Kwiin Elizabeth a stil di ed a di Kamanwelt a Nieshan, an di ed a stiet fi di wuola di Kamanwelt konchridem.
Impiirializim a taip a advokesi a empaya. Iniem arijiniet frah di Latn wod "imperium", we miin fi ruul uoba laaj terichri. Impiirializim a "palisi fi hexten wah konchri powa ah influens chuu kalanaizieshan, yuus a militeri fuos, ar ada miinz". Impiirializim eh grietli shiep di kantempareri wol. Azwel ilou fi di rapid pred a teknalaji ah aidie. Di toerm impiirializim eh-aplai tu Westan (ah Japaniiz) palitikal ah ikanamik daminans espeshali ina Ieja ah Afrika ina di 19t ah 20t senchri. Di prisais miinin kantiniu fi dibiet bai skala. Som raita, laka Edward Said, yuuz di toerm muo braadli fi diskraib eni sistim a daminieshan ah sobaadinieshan aaganaiz wid a impiirial senta ah prifri.

Rastafarai a wah Iebriamik biliif we divelop ina Jumieka ina di 1930z, fala baka di karanieshan a Aili Silasi I az Empara a Iityuopia ina 1930. Di adierentdem woship im siem wie laka Jiizas ina ih Sekan Advent, ar az Gad di Son. Memba a di Rastafarai wie a laif nuo as Rastafarai, Rasta, Rastafaarian, ar jos Ras. Ef deh lax, deh kiah kaal dem Nati Jred ar jos Nati. Rastafarai aalso nuo bai deh ofishal choch taikl, laka Elda ar Ai Priis. Deh wie a laif sohtaim refa tu az "Rastafaarianizim", bot dis toerm kansida ofensiv bai muos Rastafarai, sens deh kritikal a "izim skizim" (we deh si az tipikal a "Babilan" kolcha), so deh rijek di liebl a "izim" fi dehself.

Di lan, we tide niem Puotigal, eh-sekl uoliip sens di prii-istarik taim. Frah prii-istarik kolcha, kantak wid di Finiishandem, di Ruomandem, di Joermanik inviejandem, di pachiz a di Vandal ah Alandem, di Muzlim Muorish inviejan a Ispania, di 8t senchri wid di kangka a di Kristian-Joermanik kindomdem, an deh enop a akiupai muos a di Aibiirian Peninsiula. Ina di 1100z, wen di Kristian "Reconquista" ena-gwaan, Puotigal eh-komiin laka se a wah indipendant konchri. Lieta, ina 1249, Puotigal tek aalmuos di wuola di baada we dem ab tide wen deh kangka i frah di Muordem. Ina di 15t ah 16t senchri, fi Puotigal gluobal empaya eh-ingkluud terichri ina Afrika, Ieja, ah Sout Amoerka. Puotigal eh wan a di wol mieja, ikanamik, palitikal, ah milichri powa. Ina di 17t senchri di Puotigiis Restarieshan Waar wid Spien, hen fidem "Aibiirian Yuunian" (1580-1640). Di 1755 Lizban oertkwiek, ina di 19t senchri, kanflik wid di French ah Panishdem, ah di laas a deh bes terichri, Brazil, eh-kaaz uoliip a prablem fi Puotigal. Foerdamuo, Puotigal eh-giwe fideh laas terichri, we niem Makau (Puotigiis: Macau), tu di Chainidem ina 1999.

Di mishineridem neh-iebl fi provaid fi di masiv a friiman, bot deh wuoliip a Frii Vilij lou muo fambili fi bil indipendant laif ina di puos-imansipieshan ierdem. Az di Baptisdem pah di ailan ena-mek edwie ah di hikanami eh chrang, Boerchel oerj di Jumieka Baptis Choch fi bikomz indipendant frah di Baptis Mishineri Sasayati, we idu ina di 1840z. Lieta aan a wena muo finanshal prablem, espeshal afta Britn impuoz tarif ina 1846.
Di Taiping Ribelian ar Taiping Sivl Waar (simplifai Chaini: 太平天国运动; chradishanal Chaini: 太平天國運動; pinyin: Taìpíng Tīanguó Yùndòng, litarali "Taiping Ebmli Kindom Muuvment") wena masiv ribelian ar sivl waar ina Chaina we laas frah 1850 tu 1864, we eh-fait bitwiin di extablish Manchuu dem Ching dynasti ah di Kristian milenierian muuvment a di Ebmli Kindom a Piis.

Muun landin a di haraival a wah spieskraaf pah di soerfis a di Muun. Dis ingkluud buot man ah anman (ruobotik) mishan. Di fos yuuman-mek abjek fi kech die soerfis a di Muun ena di Suoviet Yuunian Luuna 2 mishan, pah 13 Septemba 1959.

Kojo (baan rong 1680 ah ded rong 1744) wena wah Maruun liida ina Jumieka. Ih eh-lib rong di sieh taim az Nani a di Maruun. Som piipl se outa aal a di Maruun liidadem we eh-lib im a di tapatap Maruun liida.

Di Jumiekan Languij Yuunit (JLU) a wah Yuunit ina di Dipaatment a Languij, Lingguistix ah Filasafi, a di Yunivoersiti a di Wes Indiz (UWI), Muona, Jumieka. Iweh setop wid ifek frah Septemba 2002.

Ágreda a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 3,215 inabitant.

Arancón a wahn miunisipaliti luokiet ina di Pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 102 inabitant.

Aal evidens weh sojes se di fos piipl dem we weh liv ina di U.S. weh maigriet frah Saibiira chruu di Biering lan brij rong 15,000 yier abak, bot dat kaina doutful ya nong. Nyuu evidens sojes se piipl weh liv de lang bifuor dat. Som a dem, laik di prii-Kolombiyan Misisipiyan kolcha, weh divelop advaans agrikolcha, aakitekcha ah stiet-levl sosaiati. Demya piipl we di Yuuropiyan dem weh koh si a di Nietiv Amoerkanz. Dem laif weh chienj nof-nof afta di Panish Kangkuistaduor dem mek fos kantak. Afta dat, di British dem dih kom ah di indijinos papilieshan staat fi diklain, mienli frah diziiz laik smaalpax ah miizl, ah frah vailens bitwiin dem ah ada traib az wel az frah di sekla dem. Az fi di diziiz dem we elp kilaaf nof a di indijinos piipl dem, som istuorian biliiv se di British dem weh wilfuli elp mek spred smaalpax mongks di indijinos piipl dem dyuurin wana di opraizin dem (nuon az Pontiak upraizin a 1763) we di Nietiv Amoerkan dem staat gens di British. Az fi di stiet a Awayi, sayantis biliiv di indijinos piipl dem riich de roun 1AD frah Paliniija. Afta Kyaptin Jiems Kuk riich Awayi ina 1778, kantak weh mek ina 1790. Di fos ship we dak weh araiv ina Oahu.

Bigi Smalz (riil niem Kristafa Waalis, haalso nuo haz "The Notorious B.I.G.", ar "Frank White", baan Mie 21 1972, ina Bruklin, Nyuu Yok Yunaitid Stiet), ehn Merkan rapa a Jumiekan disen.
Juurin di Migl Iejiz ina di Migl Iis, fongdieshan fi di sayantifik metod eh-lie bai Alhazen ina ih Buk a Aptix (Book of Optics).[6][7][8] Frah klasikal antikuiti chuu di 19t senchri, sayans az a taip a nalij eh muo kluosli lingk tu filasafi dah nou ah, az a mata a fak, ina di Westan wol, di toerm "nachral filasafi" eh-ingkompas fiil a todi we tide asosiet wid sayans, laka aschranami, medisn, ah fizix.[9][nb 3] Wails di klasifikieshan a di matiirial wol bai di ienshent Indian ah Griikdem ina ier, oert, faya ah waata weh muo filasafikal, midiival Migl Iistan sayantis eh-yuuz praktikal, experimental abzavieshan fi klasifai matiirial.[10]

Libaralizim a palitikal filasafi ar wolvyuu foun pah aidie a libati ah ikualiti. Wails klasikal libaralizim emfasaiz di ruol a libati, suoshal libaralizim schres di impuotans of ikualiti.[4] Libaraldem espouz wah waid arie a vyuu dipen pah ou deh andastan demya prinsipl, bot jinarali deh supuot aidie ah pruogram laka friidom a spiich, friidom a di pres, friidom a rilijan, frii maakit, sivl raits, dimokratik sasayati, sekiula gobament, ah intanashinal kwaaparieshan.

Narros a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 45 inabitant.

Suonaar (arijinali akronim fi SOng Navigieshan Ah Rienjin) a wah tekniik we yuuz song prapagieshan (yuujali andawaata, laka ina sobmariin navigieshan) fi navigiet, komiunikiet wid ar ditek abjek pan ar handa di soerfis a di waata, laka hada vesl. Tuu taip a teknalaji shier di niem "suonaar": pasiv suonaar isenshali a fi lisn fi di song we vesl mek; aktiv suonaar a fi imit pols a song ah lisn fi di eko.

Marii Kiuri adawaiz Marie Skłodowska–Curie (7 Novemba 1867 – 4 Julai 1934) a weh wah fizisis ah kimis frah Puolish bakgrong, uu weh ab French sitiznship. Shi wena payanier ina di fiil a riedyoaktiviti, di fos smadi fi get tuu Nobel Praiz, ah di fos uman profesa a di Yunivoersiti a Paris. Shi divelp di tiori a riedyoaktiviti (shi mekop da wod ya), tekniik fi separiet riedyoaktiv aisotuop, ah shi diskova tuu nyuu eliment, poluoniom ah riediom. Anda ar direkshan, di fos todi ina di chriitment a niyoplazm (kiansa), wid di yuus a riedyoaktiv eliment kom bout.

Ludwig van Beethoven, nuo az Ludvig van Bietuovn, 16 Disemba 1770 – 26 Maach 1827 wehna Jorman kompuoza ahn pianis. Im a kruushal figa ina di chranzishanal piiriad bitwiin di Klasikal ahn Ruomantik eradem ina Westan klasikal myuusik, ahn rimien wan a di muos akliem ahn influenshal kompuoza a aal taim.
Arijinali, vejitebl eh-kalek frah bush bai onta-giadara ah enta koltivieshan ina sebral paat a di wol, prababli juurin di piiriad 10,000 BKE tu 7,000 BKE, wen nyuu agrikolchral wie a laif eh-divelop. Fos ting, plaant we gruo luokali wuda eh-koltiviet, bot az taim gwaan, chried kyaa egzatik krap koh frah elswe fi had tu domestik taipdem. Nowadiez, muos vejitebl gruo aal uoba di wol az ou klaimit pomit, ah krop kiah koltiviet ina protek invairament ina les suutebl lokieshan. Chaina a di laajis projuusa a vegitebl, ah gluobal chried ina agrikolchral prodok lou kansyuuma fi poerchis vejitebl we eh-gruo ina for-for konchri. Di skiel a prodokshan vieri frah sobsistans faama we soplai di niid a deh fambili fi fuud, tu agribiniz wid singkuma iekrij a singgl-prodok krap. Dipen pah di taip a vejitebl kansoern, aavis a di krap fala bai griedin, stuorin, pruosesin ah maakitin.

Rikrieshan a haktiviti a leja, ah leja a diskreshaneri taim. Di niid fi du sinting fi rikrieshan, expres az "du sinting bifuo sinting du yu," a wah isenshal eliment a yuuman bayloji ah saikaloji. Rikrieshanal aktiviti noftaim du fi injaiment, amyuuzment, ar pleja ah kansida fi bi "fon".

Miit a hanimal flesh we niam az fuud. Yuuman amnivoros, ah ont ah kil animal fi miit sens priiystarik taim. Di hadvent a siblaizieshan lou di domestikieshan a hanimal laka chikin, shiip, ag ah kiakl, ah ivenchual deh yuus ina miit prodokshan pah indoschrial skiel.

Wolfgang Amadeus Mozart, ful niem Johann Chrysostom Wolfgang Amadeus Mozart, we nuo az Vulfgiang Amadios Muotzaat (27 Janiweri 1756 – 5 Disemba 1791), wehna pruolifik ahn hinfluenshal kompuoza frahn di Yuuropian Klasikal era. Ihn kompuoz uoba six onjrid wok, nof a dem aknalij az di pinikl a simfanik, kanchortanti, chiemba, piano, haperatik ahn kuoral myuusik; ahn ihn de mongx di muos endiorin papiula klasikal kompuoza.

Di Piiplz Ripoblik a Chaina a wahn kamiunis konchri ina iis hIeja, ahn kansis a mienlan Chaina. I buoda Rosha, Naat Koria, Manguolia, Kazaxtan, Kiergistan, Tajixtan, Afganistan, Pakistan, India, Nepal, Buutan, Mianmaa, Laus, ahn Vietnam. I a di terd laajis konchri ina di wol, ahn di muos papyulos nieshan, wid bout 1.3 bilian piipl. Di kiapital de ina Biejing, ahn i laajis siti a Shanghai. Di nashnal langgwij a Manjrin.

Piis okor bitwiin echrojiinos suoshal gruup ah kiaraktaraiz bai lak a kanflik ah friidom frah fier a voilens. Kamanli andastan az di absens a astiliti, piis noftaim invalv kampramaiz, ah dierfuor inishiet wid taatful lisnin ah kamiunikieshan fi inans ah kriet myuuchal andstanin.
Aristakl (Ἀριστοτέλης Aristotélēs; 384 BK - 322 BK) wena wah Griik filasafa, wan a Plieto schuudent ah di tiicha a Aligzanda di Griet. Ih rait pah nof sobjek, ingkluudn fizix, metafizix, puoychri, tieta, myuuzik, lajik, rechrik, palitix, gobament, etix, bailoji, ah zuulaji. Wid Plieto ah Sakratiiz, Aristakl a wan a di muos impuotant figa ina Westan filasafi. Im a di fos smadi we mek wah kompriensiv sistim a Westan filasafi we ingkluud moraliti ah estetix, lajik, ah sayans, palitix ah metafizix. Ih vyuu pah fizikal sayans shiep midiival tingkin, ah demde influens go aal tu di renesans, we deh get riplies wid Nyuutuonian Fizix. Ina bailajikal sayans, som a ih obzavieshan get kanfoerm az rait ina di 19t senchri. Ina metafizix, Aristakl ab nof influens pan filasafikal ah tiolajikal tingkin ina di Izlamik ah Juuwish chradishan ina di Migl Iej, ah ikantiniu fi influens Kristian tialaji, espeshali Iistan Aatadax tialaji, an di skalastik chradishan a di Ruoman Kiaklik Choch. Outa aal a di raitn we Aristakl du, skaladem biliib se muos a dem laas, ah onggl bout wan-tod a dem sovaiv.

Ienshent Iijip wena sivilizieshan a ienshent Naatiistan Afrika, kansenchriet alang di luowa riich a di Nail Riva ina waa nou di madan konchri a hIijip. A wan a six sivilizieshan gluobali fi araiz indipendantli.

Statiu eh-projuus ina nof kolcha frah bifuo-ischri tu di prezant; di uolis nuo statiu diet tu bout 30,000 ier ago. Di wol taalis statiu, Spring Templ Buda, a 420 fut (128 m), ah ilokiet ina Lushan Kounti, Henan, Chaina.

Aki ah saalfish kiah aalso iit wid rais ah piiz, ar plien rais. Wen siiznin (uonian, skelian, taim, gyaalik) ah saalfish kombain wid plien rais ikaal siizn rais we a wan-pat miil we yuujal niam pah Fraide fi a inexpensiv miil fi dina.

Di EZCC no asosiet wid di Kaptik Aatadax Choch nar di Kaptik Kiaklik Choch, buot bies ina Iijip. Di Kaptik Aatadax Choch ab wah Iityuopian sista choch, we aalso anrilietid.

Di sain ah simtom a malieria tipikali bigin 8–25 die falarin infekshan; ousomeba, simtom kiah okor lieta ina demde uu eh-tek antimalierial medikieshan az privenshan. Inishal manifestieshan a di diziiz—kaman tu haal malieria spiishiz—komiin laka fluu simtom, ah kiah rizembl ada kandishan laka sepsis, gaschoentaraitis, ah vairal diziiz. Di prizentieshan kiah ingkluud ediek, fiiva, shivarin, jaint pien, vamitin, iimolitik aniimia, jaandis, iimogluobin ina di yuurin, retinal damij, ah kanvolshan.Di klasik simtom a malieria a paraxizim—saiklikal okorans a sodn kuolnis fala bai shivarin ah den fiiva ah swetin, okorin ebri tuu die (toershan fiiva) ina P. vivax ah P. ovale infekshan, ah ebri chrii die (kwaatan fiiva) fi P. malariae. P. falciparum infekshan kiah kaaz rikorant fiiva ebri 36–48 howa, ar les pronongs ah aalmuos kantinyuos fiiva.Sivier malieria yuujali kaaz bai P. falciparum (muotaim refa tu az falciparum malieria). Simtom a falciparum malieria araiz 9–30 die afta infekshan. Indivijual wid seriibral malieria friikuentli egzibit nyuuralajikal simtom, ingkluudn abnaamal pascharin, nistagmos, kanjuget giez paalzi (fielia a di yaidem fi ton tugiada ina di siem direkshan), opistotuonus, siija, ar kuoma.
Nof nof sliev kom a Jumieka chuu di Atlantik sliev chried wen ensliev Afrikan piipl kom a Naat Amerika. Fram de taim de, wuoliip a rieshal tenshan wehn de bout, an Jumieka wehn ab wan a di haiyis riet a sliev ribelyan outa aal a di Kyaribiyan ailan dem. Afta di British kroun abalish slievri, di Jumiekan de taat wok tuwaadz indipendens. Sins indipendens, di konchri hexpiiriens nof palitikal ahn ikanamik distorbans, we di kraim prablem we no tap gruo mek wos. Stil, di konchri kyan proud se i prajuus fyuu chreng palitikal liidaz.

Gaadn wena di sekan a iet pitni baan tu wah Skatish plaanta, Juozif Gaadn (Joseph Gordon) (1790?–1867) ah wah mulato sliev, An Rachre (Ann Rattray, 1792? – bifuo 1865). Ih weh self-edikiet, ah don-tiich ihself fi riid, rait, ah du simpl akountin. Wen im a ten ier uol, Gaadn eh-lou fi go lib wid ih gadfaada, Jiemz Dieli (James Daly) a Blak Riva. Widin wan ier, Gaadn taat wok ina Dieli bizniz. Gaadn ton biznizman ihself ah lanuona ina di parish a Sin Tamas-ina-di-Iis (St. Thomas-in-the-East). Ih siblindem a Mieri An Gaadn (Mary Ann Gordon, 1813?), Maagrit Gaadn (Margaret Gordon 1819?), Janet Izabela Gaadn (Janet Isabella Gordon, 1824?), Jan Gaadn (John Gordon, 1825?), Jien Gaadn (Jane Gordon, 1826?), An Gaadn (Ann Gordon, 1828?) ah Ralf Gaadn (Ralph Gordon, 1830).

Di Milki Wie a di gialaxi we kantien fiwi Suola Sistim. Iniem "milki" diraiv frah iapierans az wah dim gluoyn ban we aach kraas di nait skai we indivijual staar kyaah distingguish bai di niekid yai. Di toerm "Milki Wie" a chranslieshan a di Latn via lactea, frah di Griik γαλαξίας κύκλος (galaxías kýklos, "milki soerkl"). Frah Oert, di Milki Wie apier laka ban bikaa idix-shiep chokcha vyuu frah widin. Galiliyo Galilei fos rizalv di ban a lait ina indivijual staar wid ih teliskuop ina 1610. Optel di hoerli 1920z, muos aschranama eh-tingk se di Milki Wie don-kantien aal di staardem ina di Yunivoers. Falarin di 1920 Griet Dibiet bitwiin di aschranamadem Aalo Shapli (Harlow Shapley) ah Eba Koertis (Heber Curtis), abzavieshan by Eduin Obl (Edwin Hubble) shuo se di Milki Wie a jos wan a nof-nof gialaxi—nou estimiet fi nomba az moch az 200 bilian gialaxi ina di abzoervebl yunivoers.

Di Paniaddem insliev wuoliip a di nietiv piipl. Deh uobawok dem ah aam dem tu di paint we nof a dem perish widin fiti ier afta di Yuropiyandem araiv. Sobsikuent, di lak a indijinos apachuniti fi lieba eh-men bai di chanspuot a Afrikan sliev.[5] Disapaint ina di lak a guol pah di ailan, di Panish mienli yuuz Jumieka az milichri bies fi soplai deh kalanaizin efoert ina di mienlan Amoerkaz.[6]

Liceras a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 58 inabitant.
Feminizim a wah rienj a palitikal muuvment, aidialaji, ah suoshal muuvment we shier wah kaman guol: fi difain, extablish, ah achiiv iikual palitikal, ikanamik, poersnal, ah suoshal raits fi uman. Dis ingkluud fi siik fi extablish iikual apachuniti fi uman ina edikieshan ah implaiment. Feminis tipikali advokiet ar supuot di raits ah ikualiti a uman.Feminis muuvment eh-kiampien ah kantiniu fi kiampien fi uman raits, ingkluudn di rait fi vuot, fi huol poblik afis, fi wok, fi hoern fier wiejiz ar iikual pie, fi uon prapati, fi risiiv edikieshan, fi henta kanchrak, fi ab iikual raits widin marid, ah fi get matoerniti liiv. Feminis eh aalso wok fi promuot badili aatanami ah intgriti, ah fi protek uman ah gial frah riep, sexyual arasment, ah domestik voilens.Feminis kiampien jinarali kansida fi bi wan a di mien fuos biyain mieja istarikal sasayatal chienj fi uman raits, potikiula ina di Wes, we deh nieli-yunivoersali kredit fi don-achiiv uman sofrij, jenda nyuuchraliti ina Ingglish, riprodoktiv raits fi uman (ingkluudn axes tu kanchraseptiv ah supuot fi di liigalizieshan a abaashan), ah di rait fi henta ina kanchrak ah uon prapati. Alduo feminis advokesi eh-mienli ah stil fuokos pah uman raits, som feminis, ingkluudn bell hooks, aagiu fi di ingkluujan a man libarieshan widin ihiem bikaa di mandem azwel get aam bai chradishanal jenda ruol.Feminis tiori, we eh-imoerj frah feminis muuvment, iem fi andastan di niecha a jenda inikualiti bai egzamin uman suoshal ruol ah laif expiirians; iweh-divelop tiori ina difrah-difrah disiplin so ikiah iebl rispan tu ishu laka di suoshal kanschrokshan a jenda.Som faam a feminizim eh-get kritsaiz fi tek akount a onggl wait, migl-klaas ah edikietid pospektiv. Dis kritisizim eh-liid tu di krieshan a etnikali spisifik ar soh moltikolchral faam a feminizim, ingkluudn blak feminizim ah intasekshanal feminizim.

Di Jumieka Stak Exchienj a di prinsipal stak exchienj a Jumieka, aalso nuo az JSE. Ingkaapariet ina 1968, JSE opm ina 1969 ina Kinston, Jumieka. Di korant chieman a Alan Luuwis (Allan Lewis) ah di Depiuti Chieman a Ian Maknaatn (McNaughton). Di jinaral manija a Maaliin Schriit-Faris (Marlene Street-Forrest).

Di Fedarieshan a Sin Kits ah Niivis, a wan a di Liiwad Ailanz dem, an a wah fedaral tuu-ailan nieshan ina di Wes Indiz. Sin Kits ah Niivis a di sumaalis konchri ina di Amoerkaz, ina ieria ah papilieshan. Di kiapital siti ah di gobament edkwaataz de pah di biga ailan we niem Sin Kristifa, ar Sin Kits fi shaat. Di sumaala ailan, Niivis, de bout 2 mail (3km) soutiis a Sin Kits, kraas wah shalo chanil niem Di Naroz.

Cañamaque a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 31 inabitant.
Edga Alan Puo ar Edgar Allan Poe (19 Janiweri 1809 – 7 Aktuoba 1849) a weh wah Moerkan puoyt, shaat tuori raita, hedita ah litareri kritik, uu kansida az paat a di Moerkan Ruomantik Muuvment. Ih binuon fi ih mischri tuoridem we fulop a piipl a-ded aaf. Puo a weh wan a di hoerlies Moerkan praktishana a di shaat tuori, an ih kansida az di inventa fi di ditektiv-fikshan jaahra. Ih get rietinz tu fi ih kanchribyuushan tu di op ah komin jaahra, sayans fikshan. Ih wena di fos big Moerkan raita fi chrai mek a livin aafa suoso raitn wan; das wamek ih henop a-lib aad laif, wid a rof karier kaa im nehna mek no moni.

Alduo no moch piipl kuestian se Plieto lekcha a di Akiadimi we ih foun, di pedagajikal fongshan a ih dayalagdem, ef eni, nobadi no nuo fi soertn. Di dayalagdem sens Plieto taim yuuz fi tiich a rienj a sobjik, muosli hingkluudn filasafi, lajik, rechrik, matimatix, ah adaels sobjik wa ih rait bout.

Tuusididiiz (Griik: Θουκυδίδης, Thoukudídēs, Ienshent Griik: [tʰuːkydídɛːs]; c. 460 – c. 400 BKI) wena wah Atiinian istuorian ah jinaral. Ih Ischri a di Pelapaniijan Waar rikount di 5f senchri BKI waar bitwiin Spaata ah Atenz tu di ier 411 BKI.

Fuentelsaz de Soria a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 60 inabitant.

Paragwai (Panish: Paraguay; Guarani: Paraguái), ofishali di Ripoblik a Paragwai (Panish: República del Paraguay, Guarani: Tetã Paraguái), a wah lanlak konchri ina senchral Sout Amoerka, baada bai Aajentiina tu di sout ah soutwes, Brazil tu di iis ah naatiis, ah Bolivia tu di naatwes. Paragwai de pah tuu saida bangkin a di Paragwai Riva, we ron chuu di senta a di konchri frah naat tu sout. Juu tui senchral lokieshan ina Sout Amoerka, sohtaim deh refa tui az Corazón de Sudamérica ("Aat a Sout Amoerka").

Shiep a di faam a wah abjek ar ihextoernal bongjri, houtlain, ar extoernal soerfis, az opuoz tu ada prapati laka kola, texcha, ar matiirial kompozishan.

Valdeprado a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 14 inabitant.

Magnetik rezanans imijin (MRI), nyuuklier magnetik rezanans imijin (NMRI), ar magnetik rezanans tomagrafi (MRT) a wah medikal imijin tekniik yuuz ina riedialaji fi himij di hanatomi ah di fiziolajikal pruosesdem a di badi hina buot elt ah diziiz. MRI skiana yuuz chrang magnetik fiil, riedio wiev, ah fiil griedient fi faam imij a di badi.

Rebollar a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 54 inabitant.
Di Korian Waar a wahn mieja waar fait juurin di Kuol Waar. I las frahn 1950 tel 1953, ahn fait bitwiin kamiunis Naat Koria (hush sapuot bi di Suoviet Yuunian ahn Piiplz Ripoblik a Chaina) ahn anti-kamiunis Sout Koria (sapuot bi Yuunaitid Stiet ahn Yunaitid Nieshan). Di tuu Koria dem separiet harijinali separiet bi 48t paralel; di waar taat wen Naat Koria atak Sout Koria chruu krasin disya paralel. Dehn haalmuos tiek uoba Sout Koria, bot afta di Inchon Inviejin, Sout Koria get i lan bak, ahn go ina Naat Koria. Oueba, dehn tap bi di Chainiiz, ahn di waar hen az a stielmiet.

Sivl ah palitikal raits a wah klaas a raits we protek indivijual friidom frah infrinjment bai gobament, suoshal aaganizieshan, ah praivit indivijual. Deh inshuor smadi abiliti fi patisipiet ina di sivl ah palitikal laif a di sasayati ah stiet widoutn diskriminieshan ar ripreshan.

Naman Washinton Manli eh-baan tu mix-ries pierans ina Raxboro ina Manchesta Parish, Jumieka. Ih faada T.A.S. Manli wena sumaal-biznizman ah di son a wah chrieda uu eh-maigriet frah Yaaksha, Ingglan (Yorkshire , England); ih mada, Maagrit Shiera (Margaret Shearer), wena di daata a wah mix-ries uman ah ar Airish ozban, wah pen-kipa.Manli wena briliant skala, suoja ah atliit, ah weh-stodi laa a Jiizas Kalij, Axfad az Ruodz Skala. Ih saab ina di Rayal Fiil Aatilari juurin Wol Waar I, ah weh-awaad di Militeri Medal (M.M.).

Puolan (Polska) a wah konchri ina senchral Yuurop. Ibaada Joermani, Chekia, Slovakia, di Yuukrien, Belarus, Lituyenia, ah Rosha. Ikiapital a Warsaa, ah di ofishal languij a Puolish.

Kasta Riika (litarali "Rich Kuos"), ofishali niem di Ripoblik a Kasta Riika (Panish: República de Costa Rica), a wah konchri ina Senchral Amoerka, we shier baadalain wid Nikaragua tu di naat, Panamaa tu di soutiis, di Pasifik Uoshan tu di wes, di Kiaribiyan tu di iis, ah Ekuaduor tu di sout a Kuokos ailant. Di papilieshan arong 4.5 milian. Nieli wah kwaata a di papilieshan lib ina di mechopalitan ieria a di kiapital ah laajis siti, San Ose (San José). Som a di piipl pah di iis kuos taak wah kaina Jumiekan Kryuol niem Mekatelyu.

Gluobalaizieshan ina di litaral sens a di pruoses a chransfamieshan a luokal ar riijanal finamina tu gluobal wan dem. Ikiahn bi diskraib az di pruoses we di piipl a di wol yunifai ina singl sasayati ahn fongshan tigeda.

Matimatikal Prinsipl a Nachral Filasafi (Latn Philosophiæ Naturalis Principia Mathematica), noftaim refa tu az simpli di Princhipiya, a wah wok ina chrii buk bai Aizak Nyuutan (Isaac Newton), ina Latn, fos poblish 5 Julai 1687. Afta ih anotiet ah karek ih poersnal kapi a di fos idishan, Nyuutan aalso poblish tuu forda idishan, ina 1713 ah 1726. Di Princhipiya stiet Nyuutan laa a muoshan, we faam di fongdieshan a klasikal mikianix, aalso Nyuutan laa a yunivoersal gravitieshan, an a dirivieshan a Kepla laa a planiteri muoshan (we Kepla fos abtien impirikali). Di Princhipiya "josli rigyaad az wan a di muos impuotant wok ina di ischri a sayans".
Di Yunaitid Stiet Voerjin Ailanz (USVI; deh kaali Yunaitid Stiet Voerjin Ailanz ar Amoerkan Voerjin Ailanz), ofishali di Virgin Islands of the United States, a wah gruup a ailan ina di Kiaribiyan we a wah insiula ieria a di Yunaitid Stiet. Di ailandem a jaagrafikali paat a di Voerjin Ailan Aachipelago ina di Liiwad Ailanz a di Lesa Antiliiz.

Renieblas a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 112 inabitant.

Sorvis bizniz afa intanjibl gudz ahn sorvisiz ahn tipikali jenariet prafit bai a chaaj fi lieba aar ada sorvis we renda tu govament, ada bizniz aar kansiuuma. Aaganaizieshan we de rienj frhn ous dekarieta tu kansoltin form, restarant, ahn aal entatiena a som a di taip a sorvis biznizdem.

Di French Revaluushan (French: Révolution française; 1789–1799) wehna piriad a radikal suoshal ahn palitikal opiival ina French ahn Yuropiyan ischri. Di absaluut manaki wa behna ruul Frans fi senchri kalaps ina chrii ier. French sasayati go chuu hepik chransfamieshan az fyuudal, aristakratik ahn rilijos pribilij ivapariet anda sostien asaalt frahn sohn libaral palitikal gruup ahn di massiv outa chriit. Aul aidie bout airaki ahn chradishan sokom tu nyuu Inlaitnment prinsipl a sitiznship ahn inielienobl raits.

Oert (adawaiz nuo az di wol, ina Griik: Γαῖα Gaia, ar ina Latn: Terra) a di tod planit frah di Son, di densis planit ina di Suola Sistim, di laajis a di Suola Sistim fuo tireschrial planit, ah di onggl aschranamikal abjek we nuo fi aaba laif.

Di ischri a teknalaji a di ischri a di invenshan a tuul ah tekniik ah isimila tu ada said a di ischri a yuumaniti. Teknalaji kiah refa tu metod we rienj frah sitn az simpl az languij ah stuon tuul tu di kamplex jinetik injinierin ah infamieshan teknalaji we imoerj sens di 1980z.

Di Yunaitid Kindom, ofishali di Yunaitid Kindom a Griet Britn ah Nadan Airilan, a savrin konchri we de aafa di naatwes kuos a kantinental Yuurop. A wah ailant nieshan, we mekop a Griet Britn, di naatiis paat a Airilan, ah nof ada likl ailant. Apaat frah di lan baada we Nadan Airilan ab wid di Ripoblik a Airilan, di nieshan sorong bai di Atlantik Uoshan, di Naat Sii, di Ingglish Chanil, ah di Airish Sii. Di bigis ailant, Griet Britn, kanek wid Frans bai di Chanil Tonil adawaiz nuo az di Chonil.

Ina yuuman ah hanimal, fried madiuliet bai di pruoses a kagnishan ah laanin. So biin fried kiah joj az rashanal ar apruopriet ah irashanal ar inapropriet. Irashanal fried kaal fuobia.

Sivix a di todi a di tioretikal ah praktical aspek a sitiznship, di raits ah juutidem we kom widi; di juuti a sitizn tu wananeda az memba a palitikal badi ah tu di gobament. Ihingkluud di todi a sivl laa ah sivl kuod, ah di todi a gobament wid atenshan tu di ruol a sitizn ― az opuoz tu hextoernal fakta ― ina di aparieshan ah uobasait a gobament.

Di riedian a wahn yuunit a plien anggl, iikwal tu 180/π (ar 360/2π) digrii, ar bout 57.2958 digrii, ar bout 57°17′45″. Di riedian a di tandad yuunit fi anggyula mejament ina evru ieria a matamatiks afta di elimenchri levl.
Di Panish dem dehnself nehn lef moch muo dan fyuu wod laik pasiero frahn pasajero ahn eskobiich frahn escabechar. Plies-niem laik Sivil, hUocho Rayas, Raya Kuoba, Raya Byuuno ahn Puoto Siiko maak dehn paas. Aalduo di Puotigiis neba ruul Jumieka, dehn wehn aal bout Afrika ahn di Kiaribiyan chruu di Migl Pachiz a chried sliev. Fi dem wod pequeno a di harijin fi pikanini ahn aal voerjan a i we fain ina Kriol ahn pijin langwijdem. Wi get gizaada frahn guisado ahn palaava frahn palavra. Buot Panish ahn Puotigiis Juu dem flai kom a Jumieka fi hexkiep di hIngkwizishan ahn som kom frahn Suurinam ahn hada hels paat a di Kiaribiyan tu. Dehn gi wi niem laka Lindo, Liivi, Dacasta, Gyaasha ahn Agilar.

Ina matimatix posentij a wah nomba ar riesho hexpres az wah frakshan a 100. Muotaim idinuot bai yuuz di posent sain, "%".[1] Posentij a dimenshanles nomba (pyuor nomba).

Jairoskuop (frah Griik γῦρος gûros, "soerkl" ah σκοπέω skopéō, "fi luk") a wah spinin wiil ar dix ina we di haxis a rotieshan frii fi hasyuum heni orientieshan bai iself. Wen ia-rotiet, di orientieshan a dis axis no afek bai tiltin ar rotieshan a di mountin, askaadn tu di kansavieshan a hanggiula momentom. Bikaaz a dis, jairoskuop yuusful fi meja ar mentien orientieshan.

Di Ruomans languijdem (sohtaim kaal Ruomanik ar Nio-Latn languij) a di madan languijdem we ivalv frah Volga Latn bitwiin di sixt ah naint senchri ah so faam wah branch a di hItalik languijdem widin di hIndo-Yuropiyan languij fambili.

Fonggos a heni memba a di gruup a yuukiaryuotik aaganizim we ingkluud yuuniseliula maikro-aaganizim laka iis ah muol, azwel moltiseliula fonggos we projuus familia fruutin faam nuo az moshruum. Demaya aaganizim klasifai az wah kindom, Jonjo, we sepret frah ada yuukiaryuotik laif kindom a plaant ah animal.

Publius Vergilius Maro, adawaiz kaal bai Virgil, (Aktuoba 15, 70 BCE – Septemba 21, 19 BCE) a wehn wahn klasikal Ruoman puoim raita, bes binuon di im chrii mieja wok dem- di Bucolics (ar Eclogues), di Georgics an di Aeneid- alduo nof ada puoim kliem fi bilangx tu im. Baan tu a faama, Virgil kom fi bi kansida az wana Ruom bigis puoim raita dem.

Di kangrigieshan mentien di Ilel Akiadimi, wan a di tap prep skuul ina Jumieka. Di skuul ab tuotal inruolment a muo dah 800 schuudent ah imentien nan-dinaminieshanal stietos. Adishanali imentien wah myuuziom a Jumiekan Juuwish ischri ajiesent tu di sinigag. Az a kalekta a istarikal Judieka fran aal uoba di ailan, ikansida az wan a di fainis istarikal kalekshan ina di Kiaribiyan.

Raichuu di falarin ierdem, Spien ripiit-ripiit atemp fi rikiapcha Jumieka, ah ina rispans ina 1657 di Ingglish Gobna a Jumieka invait bokanier fi bies dehself a Puot Rayal pah Santyaago, fi elp difen gens Panish atak. Spien neba get fi rikiapcha Jumieka, sens deh luuz di Bakl a Uochi Rayos ina 1657 ah di Bakl a Rayo Nuevo ina 1658. Fi Ingglan, Jumieka wena-go bi di 'daga we paint a di aat a di Panish Empaya,' alduo dehtaim de iwena pozeshan we riili neh ab nof ikanamik valiu.
Di Uoli Ruoman Empaya (Latn: Sacrum Romanum Imperium, Joerman: Heiliges Römisches Reich) wena molti-etnik kamplex a terichri ina senchral Yuurop we divelop juurin di Hoerli Migl Iejiz ah kantiniu tel idisoluushan ina 1806. Di laajis terichri a di empaya afta 962 wena di Kindom a Joermani, duo iweh-ingkluud di Kindom a Boyimia, di Kindom a Boergondi, di Kindom a Itali, ah nof adaels terichri.

Escobosa de Almazán a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 39 inabitant.

Griis, (Ingglish: Greece; Griik: Ελλάδα), ofishali di Elenik Ripoblik (Ελληνική Δημοκρατία), a wah konchri ina sodan Yuurop, sitiet pah di sodan hen a di Baalkan Peninsiula. Iab baada wid Albienia, di Ripoblik a Masiduonia ah Bulgieria tu di naat, ah Toerki tu di iis. Di Ijiyan Sii de tu di iis ah sout a mienlan Griis, wails di Ayuonian Sii de tu di wes. Buot paat a di Iistan Meditarienian biesn fiicha wuoliip a ailan, ailit ah rak ailan. Atenz a di kiapital fi Griis.

Siikizim (ˈsɪkɨzəm), ar Sikhi,Sikhism (indijinosli nuo az Sikhī) arijiniet frah di wod Sikh, we koh frah di Sanskrit ruut śiṣya miinin "disaipl", ar śikṣa miinin "inschrokshan".) (ਸਿੱਖੀ Sikkhī, ˈsɪkːʰiː, frah Sikh, miinin "disaipl", ar "laana"), a monotiyistik rilijan we arijiniet ina di Punjab riijan a Sout Ieja (sobkantinental India) juurin di 15t senchri. Di fondamental biliif a Siikizim, aatikiuliet ina di siekrid skripcha Guuru Grant Sahib, ingkluud fiet ah meditieshan pah di niem a di wan krieata, yuuniti ah ikualiti a aal yuumankain, fi ingiej ina selfles saabis, fi schraiv fi suoshal jostis fi di Sarbat da bhala (benifit ah prasperiti fi aal), ah anis kandok ah laivliud wails smadi a-lib ousuolda laif. Alduo wan a di yonggis mongx di mieja wol rilijan, wid uoba 25 milian adierent wolwaid, Siikizim a di fif-laajis rilijan ina di wol.

Tod laa: Wen wan badi egzoert a fuos pah wah sekan badi, di sekan badi sieh taim egzoert a fuos iikual ina magnityuud ah apozit ina direkshan pah di fos badi.

Sortn ahn sortn daimenshan a iikanamiks av som jenaral distingshan bitwiin dem. Di praimeri teksbuk distingshan a bitwiin maikroiikanamiks, we diil wid di biievia a biesik eliment ina di iikanami, inkluudin wanwan maakit ahn iejent (laik kansiuuma ahn form, baya ahn sela), ahn makroiikanamiks, we diil wid mataz we afek wahn uol iikanami, inkluudin anemplaiment, inflieshan, iikanamik gruot, ahn maniteri ahn fiskal palisi. Ada distingshan inkluud: bitwiin pazitiv iikanamiks (we eksplien “wa bi”) ahn naamativ iikanamiks (we sopuot “wa fi bi”); bitwiin iikanamik tiiri ahn aplaid iikanamiks; bitwiin mienschriim iikanamiks (muor “aatadaks” we diil wid di “rashanaliti-individiualizim-iikwilibriom neksos”) ahn hechrodaks iikanamiks (muor “radikal” we diil wid di “instichuushan-ischri-suoshal schrokcha neksos”), ahn bitwiin rashanal ahn biieviaral iikanamiks.
Wepan, aam, ar aamament a heni divais yuuz wid intent fi inflik damij ar aam tu livin biin, chrokcha, ar sistim. Wepan yuuz fi ingkriis di efikesi ah ifishensi a aktiviti laka kraim, laa infuosment, self-difens ah waarfier. Ina braada kantex, wepan kiah kanschruu fi ingkluud eniting we yuuz fi gien schratiijik, matiirial ar mental advantij uoba advaseri.

Mayokaadial infaakshan (MI) ar akyuut mayokaadial infaakshan (AMI), kamanli nuo az aat atak, okor wen blod fluo tap tu paat a di aat so kaaz damij tu di aat mosl.

Di ischri a yuurop tai op wid di ischri a di worl ina di madorn iej, az yuurop liid explorieshan an kanggwes kraas di gluob, and influens piipl frahn di Amerikaz tu di Pasifik, tu Afrika.

Rais a di siid a di graas spiishiz Oryza sativa (Iejan rais) ar Oryza glaberrima (Afrikan rais). Az siirial grien, a di stiepl fuud niam di muos fi singkuma paat a di wol yuuman papiulieshan, espeshal ina Ieja.

Giamblin a kantes we wah plieya bet pah di rizolt a wah ivent. Di bet jinarali ina di faam a moni. Di outkom dipendant pah di pridiktabiliti a di ivent. Di ruuldem ah di amount a moni bet disaid pah bifuo di ivent apm.

Plieto safistikieshan az raita wel evident ina ih Sakratik dayalagdem; toti-faib dayalag ah totiin leta chradishanali askraib tu im, alduo madan skalaship dout di aatentisiti a akliis som a dem. Plieto raitndem poblish ina sebral fashin; dis rizolt ina sebral kanvenshan rigyaadn di niemin ah refransin a Plieto texdem.

Estetix (frah Griik Αισθητική, ar "Aisthētiké") a wah branch a filasafi wa diil wid di niecha a aat, byuuti, ah ties, wid di krieshan ah aprishieshan a byuuti.

Eni bizniz (we dem kaal entapraiz aar form somtaim) a wahn aaganaizieshan dizain fi provaid gudz, sorvis, aar di tuu a dem tu kansyuuma. Bizniz de bout nofnof ina di kiapitalis iikanamidem, we muos a dem av praivit uona an set op fi mek prafit fi bil op di welt a dem uona. Bizniz kiahn aal bi nat-fi-prafit aar bilang tu govament. Eni bizniz we uon bai muor dan wan sumadi dem kaal it kompini alduo da torm ya av a muor egzak miinin dahn dis.

Kolombos ritoern tu Jumieka juurin ih fuot vayij tu di Amoerkaz. Ih ena-siel rong di Kiaribiyan fi nieli a ier wen wah staam biich ih shipdem ina Sint Anz Bie, Jumieka, pah 25 Juun 1503.

Anaakizam a di palitikal filasafi wa henkompas tiiri ahn atityuud ush kansida di stiet, az kompolsri gobament, fi bi anesiseri, aamful, ahn/ar andizairobl, ahn ipromuot di iliminieshan a di Stiet ar anaaki. Pisifik anaakis dem maita ab adishanal kraitiiria fi wa kanstityuut anaakizam, ahn dehn aafn disagrii wid dehn wananeda bout wa demaya kraitiiria bi. Azkaadn tu di hAxford Kompanian tu Filasafi, no singl difainin pozishan no de we aal anaakis huol, ahn demde uu kaal demself anaakis muosli shier sortn faambli rizemblans.
Ina di ischri a sayans, di Sayantifik Revaluushan wehna piriad wen nyuu haidie ina fisix, aschranami, bailoji, yuuman anatami, kimischri, ahn ada els sayans liid tu a rijekshan a dakchrin wa wehn priviel taat frahn Ienshent Griis ahn kantiniu chuu di Migl Iejiz, ahn ilie di foundieshan fi madoern sayans.[1] Askaadn tu muos akount, di sayantifik revaluushan bigin ina Yuurop tuwod di hen a di Riniesans hera ahn kantiniu chuu di liet 18t senchri, daa piriod nuo az Di Inlaitnment. Iwehn spaak bai di poblikieshan (1543) a tuu wok wa chienj di kuos a sayans: fi Nicolaus Copernicus De revolutionibus orbium coelestium (Pahn di Revaluushan a di Ebnli Sfierdem) ahn fi Andreas Vesalius De humani corporis fabrica (Pahn di Fabrik a di Yuuman Badi).

Iej 10, deh inruol ar a Amtan Ai Skuul (Hampton High), wah buodn skuul fi gial ina Jumieka far ar faada eh de pah di buod a chostii. Ousomeba, dat siem ier, Rev. Aizak ded, lef di fambli wid finanshal prablem, so deh muuv gaa Kinston. Yuuna finish skuul a Amtan, bot neh gwaan fi kalij edikieshan.

Krixtifa Kolombos siel out pah ih sekan vayij tu di Amoerkaz pah 24 Septemba 1493.[3] Pah 3 Novemba 1493, ih lan pah wah ailan we ih niem Daminiika. Pah 22 November, ih lan pah Ispanyuola ah pen soh taim fi expluor di intiiria a di ailan fi guol. Ih lef Ispanyuola pah 24 Iepril 1494, ah araiv a di ailan a Juana (Kyuuba) pah 30 Iepril ah Jumieka pah 5 May. Ih expluor di sout kuos a Juana bifuo ih ritoern bak tu Ispanyuola pah 20 August. Afta ih tan de fi a taim pah di westan hen, nowadiez Ieti, ih fainali ritoern bak tu Spien.
Influenza, kamanli nuo az "di fluu", a wah infekshos diziiz kaaz bai wah influenza vairos. Simtom kiah bi mail tu sivier. Di muos kaman simtom ingkluud: ai fiiva, ronin nuoz, suo chuot, mosl pien, ediek, kaafin, ah fiilin tayad. Demaya simtom tipikali bigin tuu die afta expuoja tu di vairos ah muos laas les dan a wiik. Di kaaf, ousomeba, kiah laas fi muo dah tuu wiik. Ina pitni, deh kiah ab naaja ah vamitin, bot demaya no kaman ina adolt. Naaja ah vamitin okor muo kamanli ina di anrilietid infekshan giaschoentaraitis, we sohtaim inakiuretli refa tu az "tomok fluu" ar "24-howa fluu". Komplikieshan a influenza kiah ingkluud vairal nyuumuonia, sekanderi baktiirial nyuumuonia, sainos infekshan, ah priivos elt prablem laka azma ar aat fielia get wosara.Chrii taip a influenza vairos afek piipl. Deh kaal Taip A, Taip B, ah Taip C. Yuujali, di vairos pred chuu di ier frah kaaf ar siniiz. Dis biliiv fi okor muosli uoba relitivli shaat distans. Ikiah aalso pred ef smadi toch soerfis kantaminiet bai di vairos ah den toch deh mout ar yaidem. A poersn kiah bi infekshos tu ada wandem buot bifuo ah juurin di taim wen dem a-shuo simtom. Di hinfekshan kiah kanfoerm bai tesin di chuot, spyuutom, ar nuoz fi di vairos. Wah nomba a rapid tes avielebl; ousomeba, piipl kiah stil ab di infekshan iibm ef di rizolt negitiv. Wah taip a palimariez chien riakshan we ditek di vairos RNA muo akiuret.Friikuent an washin rijuus di rix a infekshan bikaa di vairos inaktiviet bai suop. Fi wier soerjikal maax aalso yuusful. Ierli vaxinieshan gens influenza rikomen bai di Wol Elt Aaganizieshan fi demde we ab ai rix. Di vaxiin yuujali ifektiv gens chrii ar fuo taip a influenza. Iyuujali talariet wel. Vaxiin we mek fi wan ier maita no yuusful agen ina di falarin ier, sens di vairos ivalv pah di rapid. Antivairal jogz laka di nyuuraminidiez inibita oseltamivir, mongx adawandem, eh-yuuz fi chriit influenza. Deh benifit ina demde uu adawaiz elti no apier fi bi grieta dah deh rix. No benifit no fain fi demde wid ada elt prablem.Influenza pred rong di wol ina ierli outbriek, we rizolt ina bout chrii tu faib milian kies a sivier ilnis ah bout 250,000 tu 500,000 det. Ina di Nadan ah Sodan paat a di wol outbriek okor mienli ina winta wails ina ieria rong di ikwieta outbriek kiah okor a heni taim a di ier. Det okor muosli ina di yong, di uol ah demde wid adaels elt prablem. Laaja outbriek nuo az pandemik les friikuent. Ina di 20t senchri chrii influenza pandemik eh-okor: Panish influenza ina 1918, Iejan influenza ina 1958, ah Ang Kang influenza ina 1968, wid iich wan rizolt ina muo dah milian det. Di Wol Elt Aaganizieshan diklier outbriek a wah nyuu taip a influenza A/H1N1 az pandemik ina Juun 2009. Influenza kiah aalso afek adaels animal, ingkluudn ag, aas ah bod.

Wah ier (simbal y frah Ingglish year, ar sohtaim a frah Latn annus) a di mount a taim itek di Oert fi mek wan revaluushan rong di son. Dis go fi heni planit, fi egzampl, wah "Maashan ier" a di taim we itek Maaz fi kompliit fii wuona aabit.